Kotimainen hampurilaisketju Friends & Brgrs avaa jo 30. ravintolansa

*Kotimainen Friends & Brgrs -hampurilaisketju avaa jo 30. ravintolansa. Uusin ravintola avataan 5.12. Poriin, kauppakeskus Puuvillaan.*

Friends & Brgrs on tällä hetkellä Suomen nopeimmin laajentuva ravintolaketju. Hampurilaisia kotimaisista raaka-aineista valmistava ketju avaa joulukuussa Poriin ja 30. ravintolansa.

“30. ravintolan avaaminen on merkittävä askel ketjun historiassa. Samalla se on osoitus siitä, että kuluttajat arvostavat laadukkaita ja kotimaisia hampurilaisia”, Friends & Brgrsin toimitusjohtaja Tuomas Piirtola kertoo.

## Kasvu tukee paikallisia tuottajia ja työllisyyttä

Vuonna 2014 Pietarsaaressa perustetun Friends & Brgrsin kasvun taustalla on vahva konsepti, joka perustuu laadukkaisiin hampurilaisiin, sujuvaan asiakaskokemukseen ja tuoreisiin sekä kotimaisiin raaka-aineisiin.

"Asiakaskyselymme tulokset osoittavat, että ruuan maku on tärkein tekijä ravintolaa valittaessa – sen mainitsi 95 prosenttia vastaajista. Lisäksi kotimaiset raaka-aineet ovat erittäin tärkeitä tai tärkeitä 65 prosentille, ja tuoreus korostuu 87 prosentin mielestä ravintolan valintaperusteena," Piirtola kertoo

Tällä hetkellä 95 prosenttia Friends & Brgrsin käyttämistä raaka-aineista tulee kotimaisilta tuottajilta. “Meidän kasvumme tukee suoraan myös paikallisia tuottajia ja työllisyyttä”, Piirtola summaa.

## Tavoitteena viiden uuden ravintolan vuosivauhti

Friends & Brgrsin kasvutarina ei näytä hyytymisen merkkejä. Suunnitelmissa on jo monta uutta ravintolaa. "Tavoitteemme on kasvattaa ravintolaverkostoamme viiden ravintolan vuositahdilla. Suomessa riittää vielä paikkakuntia, jonne voimme laajentua", Piirtola laskeskelee.

Porin Friends & Brgrs -ravintolan avajaisia vietetään 5.12.2024 kauppakeskus Puuvillan ensimmäisessä kerroksessa. Piirtola toivottaa porilaiset tervetulleiksi tutustumaan ravintolaan: “Tervetuloa maistamaan itse, miltä aito ja laadukas kotimainen hampurilainen maistuu!”

Tietoa Friends & Brgrsista:

30 ravintolaa ympäri Suomen

Työllistää n. 650 henkilöä (koko- ja osa-aika)

Perustettiin vuonna 2014 Pietarsaaressa

Lisätiedot:

Tuomas Piirtola, toimitusjohtaja, Friends & brgrs

tuomas.piirtola@friendsandbrgrs.com

\*Lähde: Norstat Brand tracking 9/2024 (kuluttajatutkimus)